dh-unibe/image-text_koenigsfelden-charters-post-1500 huggingface dataset:
Wir nachbenemptē, Peterˀ von Wingaˀttn̄, derzit vogtt zuͦ Schenckēbgˀ, und Uͦlrich Kilcherˀ, geschwornˀ undˀvogtt zuͦ Vilingē, tuͦnd kundt mengklichm̄ mitt disem brieff, das wir mit gunst, wùssn̄
und willn̄ und durch mittll̄ des hochwirdign̄ geystlichn̄ herrn̄, herˀ Heinrichs Sterrn̄, derzit gardyans zuͦ Kùngsveldn̄, die erwirdign̄ geystlichn̄ hern̄ gemeinen covent zuͦ Kùngsveldn̄, Martin
Hoͤuschn̄ von Ursprung, irn zinsz man, an einem, und Clausz Stoͤubn̄ von Villnachern andersteyls
der irrung und anvordrūg der achtzechn̄ guldin halb, harruͤoernde von wegn̄ dessz hofs zuͦ
Ursprung, innachvolgendeˀ form, wisz und gestalt betaͤdigott, verricht und vereinbart hand,
also das der obgenempt vilwirdig her Heinrich Sterr, von wegn̄ gemeines covents zuͦ Kùngsveld₎
obgenempt, sol gebn̄, in anttwurttē und weren vorˀ wiennechttn̄ naͤchest kùnfftig nach disrˀ
date dem genantē Clausz Stoͤubn̄ vier guldin inguͤtrˀ werschafftt, des gelich sol ouch der obgenempt Marti Hoͤusch von Ursprung dem genantē Clausz Stoͤubn̄ ane verzug und widˀred uff die obgemelte zil in anttwurttē, wern̄ und gebn̄ fùnff guldin, ouch in guͦteˀ landtloͤuffigeˀ werschafftt, und damitt des genantē Clausz Stoͤubn̄ des gelich ir allerˀ obgenēptē
anvordrung und zuͤsprùch dessz obgedàchttn̄ hoffs halb hinfurˀ hin, ab und tod sin. und
dessz zuͦ veste₎ urkùndt derˀ waˀheyt hab ich, obgenempteˀ vogtt, von derˀ berichtt wegn̄
min eign̄ insigl̄, mir und minē erbn̄ ane schadn̄, offenlich zuͦ bestand gehenckt an
disen brieff, der gebn̄ ist uff samstag vorˀ derˀ liebn̄ heyligē jungfròwn̄ und martir sat̄
Katerinētag, annͦ ꝫcꝭ lxxxjͦ.
K
P ✳ 17 ✳
Konigsf. 793.
urkùnd vō dem hoff zuͦ Ursprung
Staatsarchiv
AARGAU